Diari Oficial de la Generalitat Valenciana


Sumari del DOGV 4986, del 15-04-2005 (2005/3773)

ORDE de 6 d'abril de 2005, de la Conselleria de Justícia i Administracions Públiques, per la qual s'aprova la classificació dels llocs d'Intervenció i Tresoreria de l'Entitat Metropolitana de Serveis Hidràulics, per a la seua provisió pel sistema de lliure designació.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4986

Data del DOGV
:   15-04-2005

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2005/3773


Data del document
:   06-04-2005

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * qualificació del personal
    * comptable
    * administració local

ORDE de 6 d'abril de 2005, de la Conselleria de Justícia i Administracions Públiques, per la qual s'aprova la classificació dels llocs d'Intervenció i Tresoreria de l'Entitat Metropolitana de Serveis Hidràulics, per a la seua provisió pel sistema de lliure designació. [2005/X3773]
  
L'Assemblea de l'Entitat Metropolitana de Serveis Hidràulics va aprovar, en sessió celebrada el dia 28 de desembre de 2004, l'acord pel qual s'aprova la relació de llocs de treball de l'entitat metropolitana, publicat en el BOP núm. 35, de l'11 de febrer de 2005.
  
En dita sessió s'acordà la lliure designació com a forma de provisió del lloc d'Intervenció, perquè siga cobert per funcionaris d'administració local, pertanyents a la subescala d'intervenció-tresoreria, categoria superior, sense perjudici del que preveu la disposició transitòria primera 2 e), del Reial Decret 1.174/1987, de 18 de setembre.
  
S'acordà, així mateix, la lliure designació com a forma de provisió del lloc de Tresoreria, perquè siga cobert per funcionaris d'administració local pertanyents a la subescala d'intervenció-tresoreria, sense perjudici del que preveu la disposició transitòria primera 2 f), del Reial Decret 1.174/1987, de 18 de setembre.
  
Els llocs es troben actualment vacants i tenen assignats en la relació de llocs de treball el nivell 30 de complement de destinació.
  
En virtut d'això, i fent ús de les competències atribuïdes per l'article 9 del Reial Decret 1.732/1994, de 9 de juliol, sobre provisió de llocs de treball reservats a funcionaris d'Administració local, amb habilitació de caràcter nacional, i dels articles 2.2 e) i 4.4 del Decret 159/1997, de 29 d'abril, del Govern Valencià, pel qual s'aprova el Reglament Regulador de les Competències de la Generalitat Valenciana relatives als Funcionaris d'Administració Local, amb habilitació de caràcter nacional,
  
ORDENE
  
I. Classificar el lloc d'Intervenció de l'Entitat Metropolitana de Serveis Hidràulics, per a la seua provisió pel sistema de lliure designació, entre funcionaris d'Administració local, amb habilitació de caràcter nacional, pertanyents a la subescala d'intervenció-tresoreria, categoria superior, sense perjudici del que preveu la disposició transitòria primera 2 e), del Reial Decret 1.174/1987, de 18 de setembre.
  
II. Classificar el lloc de Tresoreria de l'Entitat Metropolitana de Serveis Hidràulics, per a la seua provisió pel sistema de lliure designació, entre funcionaris d'Administració local, amb habilitació de caràcter nacional, pertanyents a la subescala d'intervenció-tresoreria, sense perjudici del que preveu la disposició transitòria primera 2 f), del Reial Decret 1.174/1987, de 18 de setembre.
  
Contra aquesta orde, que posa fi a la via administrativa, es podrà interposar recurs contenciós administratiu davant el Jutjat Contenciós Administratiu de València o davant el Jutjat Contenciós Administratiu en la circumscripció de la qual tinga el demandant el seu domicili, en el termini de dos mesos, comptadors des de l'endemà de la publicació. Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 6 d'abril de 2005
  
El conseller de Justícia i Administracions Públiques,